পাঠভবন, যাদবপুর বিশ্ববিদ্যালয়, তার পরে সোজা টালিগঞ্জ। কেন? আসলে ছোট থেকেই অভিনয়ের প্রতি একটা ভাললাগা ছিল। যাদবপুরে পড়তে পড়তেই মিডিয়া আর সেলিব্রিটি নিয়ে একটা প্রজেক্ট করেছিলাম। সেখান থেকেই বুম্বাকাকার কাছে যাই। এ দিকে পড়ার সূত্রে নানা জায়গা থেকে চাকরির অফার আসতে থাকে। তখন ‘কনকাঞ্জলি’ বলে একটা ধারাবাহিক হচ্ছিল, সেখানে সেকেন্ড লিড। ভাল চরিত্রের সুযোগ পাই। প্রথম দিকে রূপা গঙ্গোপাধ্যায়ের সঙ্গে কাজ, পরে অপরাজিতা আঢ্য। সৌমিত্র চট্টোপাধ্যায় ছিলেন। অন্য একটা অভিজ্ঞতায় পৌঁছে গেলাম। তার পরে তো অনিকেত চট্টোপাধ্যায়ের ‘জানলা দিয়ে বউ পালালো’। প্রায় সাড়ে চার বছর তো হয়েই গেল।  এই সাড়ে চার বছরে ইন্ডাস্ট্রিকে কী বুঝলেন? বুঝলাম। ভাল কাজ করে বাড়িতে চুপ করে বসে থাকলে চলবে না। অনেক সময় হত, কোনও প্রডাকশন হাউজে কারও সঙ্গে মিটিং আছে। মিট করতে যাব। বাবাকে জিজ্ঞেস করলাম। বাবা ইনি কেমন? আমার বাবা যেহেতু দীর্ঘ দিন সাংবাদিকতায় আছেন, তাঁর বিশাল অভিজ্ঞতা। বাবা বলতেন, ‘‘বিশ্বাস কর, ও রকম ভাল মানুষ আমি জীবনে দেখিনি।’’ আসলে বাবা বোঝাতে চেয়েছিলেন, আমি আমার বুদ্ধি দিয়ে পুরো বিষয়টা বিচার করব। আগে থেকে কোনও ধারণা নিয়ে যাই বাবা তা চাননি। বাবার একটা কথা আমার কাজের ক্ষেত্রে আমি খুব ভাল ভাবে নিয়েছি। আমরা ইন্ডাস্ট্রিতে কাজ করতে এসেছি। কাজ করে চলে যাব। কারও চরিত্র সংশোধন করতে আমরা কেউ আসিনি।


 আপনার সমসাময়িক অনেক অভিনেত্রী বিকিনি শুট করে আপলোড করছে সোস্যাল মিডিয়ায়। এতে কি বেশি কাজ পাওয়া যায়? আদিল হুসেন বলেছিলেন, এখন অভিনয়ের চেয়ে ফেসবুকে লাইকের নিরিখে অভিনেতার কদর হয়। খুব হতাশাজনক। ব্রাজিলের দশ হাজার লোক আমার পেজ লাইক করেছে। তো? কী লাভ তাতে? হতে পারে ছবির জন্য বিকিনি পরতে হল। কিন্তু আমার বিকিনি পরা ছবি চারটে লোকের স্ক্রিন শট হবে এটা চাই না।  ইন্ডাস্ট্রিতে শোনা যায় প্রযোজক, পরিচালকের সঙ্গে রসায়নের ভিত্তিতে কাজ পাওয়া যায়। কী অভিজ্ঞতা? নাহ্, এ রকম কিছু নেই আমার। তবে বুদ্ধদেব দাশগুপ্তের মতো পরিচালক যখন আমাকে অন্য কারওর সঙ্গে পরিচয় করাতে গিয়ে বলেন, ‘ও ভাল অভিনেত্রী। ‘আনোয়ার’-এ খুব ভাল কাজ করেছে। আমি ছবি করলে আবার নেব।’ আমার এটাই প্রাপ্তি। আর বড় প্রোডাকশন হাউজে চারটে কাজ হল। দুটো ওয়েব ফিল্ম। দুটো ওয়েব সিরিজ। দেবালয়দার ছবি এলো ‘বউ কেন সাইকো’। আমার সাড়ে চার বছর লাগল। ঠিক আছে। ওর হল, আমার হল না— এর মধ্যে যদি ঢুকি তো পাগল হয়ে যাব। অমুক পরিচালক কেন আমায় নিচ্ছেন না এটা নিয়ে মাথা ঘামাই না।


 শুনিই না... দেখুন, ইগনোর করাটাই বেস্ট।  ‘আহা রে’-র ডাক কী ভাবে এল? রঞ্জনদা আর নির্মলদা ডেকেছিলেন। রঞ্জনদা স্ক্রিপ্টটা ধরিয়ে দিলেন। খুব কেরিয়ার ওরিয়েন্টেড চরিত্র। বাংলাদেশের ফ্যাশন ডিজাইনার। সে ছবিতে বাংলাদেশের  বিখ্যাত শেফ আরিফিন শুভ-র ফিঁয়াসে। কিন্তু বয়ফ্রেন্ডের গ্লোরিতে ভেসে যায় না। তার কেরিয়ারটাই আসল।  আপনিও কি বাস্তবে তাই? আসলে দেখুন, কেরিয়ারকে গুরুত্ব না দিলে কেরিয়ার আমায় গুরুত্ব দেবে না। আর এ ছবির মুখ্য চরিত্রের কাছেই তো শিখছি, কেমন করে কেরিয়ার আর জীবন সামলাতে হয়। এ তো প্রমোশন চলছিল ‘আহা রে’-র, ঋতুদিকে ‘উফ’ বলতে শুনলাম না একবারও। ঋতুদির জীবনে ‘উফ’ শব্দটাই নেই। এ ছবিতে স্ক্রিন প্রেজেন্স কম। কিন্তু ঋতুদির প্রোডাকশনে কাজ করা। এত কাছ থেকে দেখা। আমার তো মনে হচ্ছে মাস্টার ক্লাস হচ্ছে। শট দিয়ে দেখেছি লন্ডন চলে গেল। পুরো ম্যাজিকের মতো। আরফিনের সঙ্গে কাজ করে কী মনে হল? বাংলাদেশের মেনস্ট্রিমের আরিফিন শুভ। সেটে খুব মজা করে। উল্টো দিকের মানুষকে বোঝান না, তিনি সুপারস্টার।  আজ প্রিমিয়ারে বয়ফ্রেন্ড আসছে? প্লিজ। আমার বয়ফ্রেন্ড নেই। বয়ফ্রেন্ড মানেই অশান্তি। এটা কেন করলে না? ওটা কী করছো? ধুর! বয়ফ্রেন্ড প্রচন্ড পজেসিভ আর ঘ্যানঘ্যানে জীব!


 (সেলেব্রিটি ইন্টারভিউ, সেলেব্রিটিদের লাভস্টোরি, তারকাদের বিয়ে, তারকাদের জন্মদিন থেকে স্টার কিডসদের খবর - সমস্ত সেলেব্রিটি গসিপ পড়তে চোখ রাখুন আমাদের বিনোদন বিভাগে।)